'10-ling': Gautengse regering wil dagvaar ná 'mensehandel'-bewerings | Huisgenoot
En met nét daardie woorde het Independent Media (IOL) Woensdag verseker dat verskeie mediahuise van reg oor die land vir 'n mediakonferensie oor die sogenaamde Tembisa-tienling sal opdaag.
Hul raadsaal in Kaapstad was Woensdag gepak met joernaliste van verskeie mediahuise wat reeds voor 11:00 gereed gesit het vir die konferensie: Almal gretig om uit te vind wat met die "tienling" gebeur het.
Maar skaars 'n paar minute ná 11:00 het IOL dié konferensie na 11:30 uitgestel, met Sifiso Mahlangu, die redakteur van The Star, wat toe grappig sê: "Ek het lanklaas so baie joernaliste gesien. Laas toe daar so baie joernaliste opgedaag het, was dit vir Zuma."